На основу члана 11. став 4. Закона о финансијској подршци породици са децом ("Сл. гласник РС", бр. 113/2017, 50/2018, 46/2021 - одлука УС, 51/2021 - одлука УС, 53/2021 - одлука УС, 66/2021, 130/2021,43/2023- одлука УС,62/2023 и 11/2024-одлука УС), члана 46. став 1. тачка 8. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 10. став 7. Закона о уџбеницима („Сл. гласник РС“бр.27/2018 и 92/2023), члана 63. став 1. тачка 23. Статута Општине Димитровград (“Службени лист општине Димитровград“ бр. 6/19), Одлуке о финансијској помоћи за набавку уџбеника ученицима Основне школе „Христо Ботев“ у Димитровграду („Службени лист општине Димитровград“ бр. 17/2024), члана 3. став 2. Правилника о условима и начину остваривања права на помоћ на набавку уџбеника ученицима Основне школе „Христо Ботев“ у Димитровграду („Службени лист општине Димитровград“, бр. 19/24), члана 29. Одлуке о Општинском већу општине Димитровград („Сл. лист општине Димитровград“, бр. 16/19) и члана 59. Пословника Општинског већа општине Димитровград („Сл. лист општине Димитровград“, бр. 22/20 и 35/21), Општинско веће Општине Димитровград на седници одржаној дана 24.09.2024. године доноси:

**ЗАКЉУЧАК**

о расписивању Јавног позива ради остваривања права на помоћ за набавку уџбеника ученицима у Основној школи „Христо Ботев“ у Димитровграду

1. **РАСПИСУЈЕ СЕ** Јавни позив ради остваривања права на помоћ за набавку уџбеника ученицима у Основној школи „Христо Ботев“ у Димитровграду.
2. Јавни позив из тачке 1. овог Закључка се расписује на дан 30.09.2024. године и траје 18 дана закључно са 18.10.2024. године.
3. Јавни позив се налази у прилогу овог Закључка и представља његов саставни део.
4. Јавни позив се објављује на огласној табли Општине Димитровград, веб презентацији Општине Димитровград, огласној табли ОШ „Христо Ботев“ као и у локалним средствима јавног информисања.

**Образложење**

Скупштина општине Димитровград је на седници одржаној дана 21.06.2024. године донела Одлуку о финансијској помоћи за набавку уџбеника ученицима Основне школе „Христо Ботев“ у Димитровграду („Службени лист општине Димитровград“ бр. 17/2024) којом је нормирано право на помоћ за набавку уџбеника за ученике ОШ „Христо Ботев“ у Димитровграду. По ступању на снагу наведене Одлуке, Општинско веће Општине Димитровград донело је Правилник о условима и начину остваривања права на помоћ на набавку уџбеника ученицима Основне школе „Христо Ботев“ у Димитровграду („Службени лист општине Димитровград“, бр. 19/24). Наведеним Правилником утврђени су услови и начин остваривања права на помоћ за набавку уџбеника ученицима ОШ „Христо Ботев“.

Чланом 29. Одлуке о Општинском већу општине Димитровград („Сл. лист општине Димитровград“, бр. 16/19) прописано је да Општинско веће доноси: решења, закључке, наредбе, упутства, инструкције и друге акте у складу са законом и Статутом.

Чланом 59. Пословника Општинског већа општине Димитровград („Сл. лист општине Димитровград“, бр. 22/20 и 35/21) прописано је да Општинско веће доноси: решења, закључке, наредбе, упутства, инструкције и друге акте у складу са законом и Статутом.

Имајући у виду напред наведено,Општинско веће у циљу извршавања Одлуке Скупштине општине Димитровград о финансијској помоћи за набавку уџбеника ученицима Основне школе „Христо Ботев“ у Димитровграду („Службени лист општине Димитровград“ бр. 17/2024), донело је одлуку као у диспозитиву овог Закључка.

Доставити:

* Начелнику ОУ Димитровград;
* Одељењу надлежном за послове финансија;
* Одељењу за општу управу, заједничке послове, послове органа општине, друштвене делатности и људске ресурсе у два примерка, један за руководиоца Одељења и други за Службу дечије и социјалне заштите;
* Архиви.

Бр. 06-271/2024-15/35-1

У Димитровграду,

24.09.2024. године.

**ОПШТИНСКО ВЕЋЕ ОПШТИНЕ ДИМИТРОВГРАД**

**ПРЕДСЕДАВАЈУЋИ**

**Владица Димитров**

На основу члана 11. став 4. Закона о финансијској подршци породици са децом ("Сл. гласник РС", бр. 113/2017, 50/2018, 46/2021 - одлука УС, 51/2021 - одлука УС, 53/2021 - одлука УС, 66/2021, 130/2021,43/2023- одлука УС,62/2023 и 11/2024-одлука УС), члана 46. став 1. тачка 8. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 10. став 7. Закона о уџбеницима („Сл. гласник РС“бр.27/2018 и 92/2023), члана 63. став 1. тачка 23. Статута Општине Димитровград (“Службени лист општине Димитровград“ бр. 6/19), Одлуке о финансијској помоћи за набавку уџбеника ученицима Основне школе „Христо Ботев“ у Димитровграду („Службени лист општине Димитровград“ бр. 17/2024) и члана 3. став 2. Правилника о условима и начину остваривања права на помоћ на набавку уџбеника ученицима Основне школе „Христо Ботев“ у Димитровграду („Службени лист општине Димитровград“, бр. 19/24), Општинско веће Општине Димитровград дана 24.09.2024. године расписује:

**ЈАВНИ ПОЗИВ**

**ради остваривања права на помоћ за набавку уџбеника ученицима у Основној школи „Христо Ботев“ у Димитровграду**

**1.**

**О ЈАВНОМ ПОЗИВУ**

Јавни позив ради остваривања права на помоћ за набавку уџбеника ученицима у Основној школи „Христо Ботев“ у Димитровграду расписује се ради извршавања Одлуке Скупштине општине Димитровград о финансијској помоћи за набавку уџбеника ученицима Основне школе „Христо Ботев“ у Димитровграду („Службени лист општине Димитровград“ бр. 17/2024) којом се нормира право на помоћ за набавку уџбеника за ученике ОШ „Христо Ботев“. Услови и начин остваривања права на помоћ за набавку уџбеника прописани су Правилником о условима и начину остваривања права на помоћ на набавку уџбеника ученицима Основне школе „Христо Ботев“ у Димитровграду („Службени лист општине Димитровград“, бр. 19/24). Чланом 3. став 2. Правилника прописано је да захтев за остваривање права на помоћ за набавку уџбеника са потребном документацијом се подноси служби Дечије заштите при Општинској управи Општине Димитровград, код службеника надлежног за послове дечије и социјалне заштите и послове остваривања права на дечији додатак, након расписивања Јавног позива. Сврха јавног позива јесте обавештавање јавности а пре свега родитеља деце која похађају ОШ „Христо Ботев“ са условима и начином остваривања права на помоћ за набавку уџбеника.

**2.**

**УСЛОВИ ЈАВНОГ ОГЛАСА**

Право на помоћ за набавку уџбеника остварује се на основу захтева родитеља, хранитеља или старатеља деце која похађају ОШ „Христо Ботев“ у Димитровграду.

Право на помоћ за набавку уџбеника припада родитељима, хранитељима или старатељима деце која право на бесплатне уџбенике не остварују по неком другом основу.

**3.**

**ПОДНОШЕЊЕ ЗАХТЕВА, ПОТРЕБНА ДОКУМЕНТАЦИЈА И РОК**

**Захтев се подноси на обрасцу који се налази у прилогу овог Јавног позива. (Образац 1)**

**Уз захтев подноси се и следећа документација:**

* **Очитана лична карта (читљива копија личне карте без чипа) подносиоца захтева;**
* **Фотокопија картице текућег рачуна подносиоца захтева (предња страна картице);**

**Уз Захтев и напред наведену документацију подносилац прилаже и потписани пристанак за обраду података о личности. (Образац 2)**

Захтев са потребном документацијом подноси се служби Дечије заштите при Општинској управи Општине Димитровград, код службеника надлежног за послове дечје и социјалне заштите и послове остваривања права на дечији додатак, након расписивања Јавног позива.

Овлашћено лице, основне школе „Христо Ботев“, на захтев службе Дечије заштите сачињава списак деце по разредима, у складу са Правилником, која не остварују право на бесплатне уџбенике по неком другом основу и исти доставља служби Дечије заштите.

Овлашћено лице, основне школе „Христо Ботев“, на захтев службе Дечије заштите сачињава списак деце по разредима, у складу са овим Правилником, која су остварила право на бесплатне уџбенике по неком другом основу и исти доставља служби Дечије заштите.

Рок за подношење пријава је **од 30.09.2024. године до 18.10.2024. године (до 15ч) и то Услужном центру Општине Димитровград** на адреси: Димитровград, ул. Балканска бр. 7, са назнаком: **„Захтев за доделу помоћи за набавку уџбеника – за ОУ Димитровград, Служба Дечије заштите“.**

**4.**

**ВИСИНА НОВЧАНЕ ПОМОЋИ**

Износ финансијске помоћи одређује се на основу укупне цене комплета уџбеника, који су одобрени од стране надлежних органа, у складу са Одлуком о финансијској помоћи за набавку уџбеника ученицима основне школе „Христо Ботев“ у Димитровграду („Службени лист општине Димитровград“ бр. 17/2024), у нето износу по разредима.

|  |  |
| --- | --- |
| Разред у који је дете уписано: | Висина новчане помоћи: |
| Први разред | **6.500,00** динара |
| Други разред | **5.800,00** динара |
| Трећи разред | **6.000,00** динара |
| Четврти разред | **8.500,00** динара |
| Пети разред | **11.500,00** динара |
| Шести разред | **11.400,00** динара |
| Седми разред | **13.400,00** динара |
| Осми разред | **13.100,00** динара |

**5.**

**ОДЛУЧИВАЊЕ ПО ПОДНЕТИМ ЗАХТЕВИМА**

Надлежна служба Дечије заштите поступајући по захтеву подносиоца и провере испуњености свих услова предвиђених овим Јавним позивом и услова прописаних Правилником о условима и начину остваривања права на помоћ на набавку уџбеника ученицима Основне школе „Христо Ботев“ у Димитровграду („Службени лист општине Димитровград“, бр. 19/24) доноси збирно решење по разредима о остваривању права на новчану помоћ и исплату новчаних средстава за набавку уџбеника ученицима Основне школе „Христо Ботев“ у Димитровграду.

У случају неиспуњења услова прописаних овим Јавним позивом и Правилником који уређује поступак, поступајући орган доноси појединачно решење којим се одбија захтев за доделу помоћи за набавку уџбеника.

Неблаговремени захтеви и захтеви поднети од стране неовлашћеног лица неће бити разматрани и исти се одбацују решењем.

У случају да зaхтев не садржи све податке предвиђене Јавним позивом, поступајући орган подносиоцу оставља рок од 8 (осам) дана да захтев уреди. Уколико подносилац захтева у накнадно остављеном року исти не уреди, захтев се одбацује решењем. Ако захтев буде уређен у року, сматра се да је од почетка био уредан.

Исплата новчаних средстава врши се на текући рачун подносиоца захтева у року од 15 дана од дана достављања решења о остваривању права на новчану помоћ и исплату новчаних средстава.

Бр. 06-271/2024-15/35

У Димитровграду,

дана: 24.09.2024. године.

**ОПШТИНСКО ВЕЋЕ ОПШТИНЕ ДИМИТРОВГРАД**

**ПРЕДСЕДАВАЈУЋИ**

**Владица Димитров**

Образац 1:

**ОПШТИНСКОЈ УПРАВИ ОПШТИНЕ ДИМИТРОВГРАД**

**СЛУЖБИ ДЕЧИЈЕ ЗАШТИТЕ**

**ЗАХТЕВ ЗА ОСТВАРИВАЊЕ ПРАВА НА ПОМОЋ ЗА НАБАВКУ УЏБЕНИКА**

**УЧЕНИЦИМА ОШ „ХРИСТО БОТЕВ“ У ДИМИТРОВГРАДУ**

|  |  |  |
| --- | --- | --- |
| **Име и презиме подносиоца захтева:** |  | |
| **Пребивалиште подносиоца захтева:** |  | |
| **ЈМБГ подносиоца захтева:** |  | |
| **Контакт телефон подносиоца захтева:** |  | |
| **Име и презиме детета:** |  | |
| **ЈМБГ детета:** |  | |
| **Разред у који је дете уписано у ОШ „Христо Ботев“:** |  | |
| **Да ли остварујете право на бесплатне уџбенике по неком другом основу: (заокружити да или не)** | **ДА** | **НЕ** |
| **Захтев поднео:**  **(заокружити одговарајуће)** | **родитељ /хранитељ /старатељ** | |
| **Уз захтев прилажем:** | Очитану личну карту (читљива копија личне карте без чипа) подносиоца захтева;  Фотокопију картице текућег рачуна подносиоца захтева (предња страна картице);  Пристанак за обраду података о личности. | |

Својим потписом потврђујем да су наведени подаци тачни.

У Димитровграду, дана \_\_\_\_\_\_2024. године.

ПОДНОСИЛАЦ ЗАХТЕВА:

\_\_\_\_\_\_\_\_\_\_\_\_\_\_\_\_\_\_\_\_\_

(потпис)

Образац 2:

**ПРИСТАНАК ЗА ОБРАДУ ПОДАТАКА О ЛИЧНОСТИ**

У складу са Законом о заштити података о личности (Службени гласник РС", бр. 87/2018) ја,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_, дајем свој пристанак да се у оквиру остваривања права на доделу новчане помоћи за набавку уџбеника ученицима ОШ „Христо Ботев“ у Димитровград, а на основу Јавног позива ради остваривања права на помоћ за набавку уџбеника ученицима у Основној школи „Христо Ботев“ у Димитровграду бр. \_\_\_\_\_\_\_\_\_\_\_\_\_\_\_\_ од дана \_\_\_\_\_\_.2024. године могу обрадити моји лични подаци и подаци мог малолетног детета у циљу спровођења поступка од стране Општинске управе Општине Димитровград и то следећи подаци:

* Име и презиме;
* ЈМБГ;
* Адреса становања (улица, број, место, општина, град, округ);
* Бројеви телефона;
* Kарактер места у коме живим (град, приградско насеље, село).

Наведене податке дајем поступајућој Општинској управи Општине Димитровград, како бих учествовао/ла у поступку доделе новчане помоћи за набавку уџбеника ученицима ОШ „Христо Ботев“ у Димитровграду.

Општинска управа Општине Димитровград има право да обрађује моје наведене личне податке и личне податке мог малолетног детета у циљу законитог спровођења поступка доделе новчане помоћи.

Личне податке могу проверавати, копирати, оцењивати, електронски и физички складиштити и чувати у складу са Законом о заштити података о личности и потребама поступка.

Свестан/а сам да имам право на опозив пристанка за обраду података о личности у складу са Законом о заштити података о личности, као и правних последица таквог опозива – елиминисање из даљег поступка доделе новчане помоћи.

Упознат/а сам са правима које имам по Закону о заштити података о личности у случају да Општинска управа Општине Димитровград недозвољено обрађује моје личне податке.

Давалац пристанка:

Димитровград, дана \_\_\_\_\_\_\_\_\_\_\_\_\_\_2024. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(адреса)